作者：赵师侠
词牌/韵律：沁园春

paragraphs: 羊角飘尘，金乌烁石，雨凉念秋。
有虚堂临水，披襟散发，纱幮雾卷，湘潭波浮。
远列云峰，近参荷气，卧看文书琴枕头。
蝉声寂，向庄周梦里，栩栩无谋。
茶瓯。
醒困堪求。
粗饱饭安居可以休。
算け闲静胜，吾能自乐，荣华纷扰，人谩多愁。
习懒非痴，觉迷是病，一力那能胜九牛。
俱休问，且追寻觞咏，知友从游。